تورکیه ایسرایل-ین ایشغا‌لی آلتینداکی تورپاق‌لاردا یئنی یاشاییش منطقه‌لرینه راضی‌لیق وئرمه‌سینی بؤلگه‌نین دموقرافیک قورولوشونو دییشدیرمه سیاستی‌نین یئنی و آچیق نومونه‌سی اولدوغونو بیلدیریب و ایسرایل-ین بو غیری-قانونی قرارینا قارشی چیخیب.
تورکیه خاریجی ایشلر ناظیرلیگیندن وئریلن یازیلی معلوماتدا بیلدیریلیر:
"ایسرایل-ین ایشغال آلتیندا ساخلادیغی فیلیسطین تورپاق‌لارین‌داکی غیری-قانونی مسکونلاشما یئرلرینده 2342 یئنی بینانین تیکیلمه‌سینه راضی‌لیق وئرمه‌سی بؤلگه‌نین دموقرافیک قورولوشونو دییشدیرمه سیاستی‌نین یئنی و آچیق بیر نومونه‌سی‌دیر.
2019 -جو ایلده ایسرایل طرفیندن تصدیق‌لنن یاشاییش منطقه‌لری‌نین سایی کئچن ایل ایله موقاییسه‌ده یاری بایاری آرتیب. بونونلا ایسرایل ایکی دؤولت‌لی حل مسئله سینی بیله‌رک‌دن کورلاییر.
اولوسلار آراسی حقوقو لاغ ائدرجه‌سینه هئچه سایا‌راق فیلیسطین‌لی‌لرین آنایاسا حاق‌لارینی تاپدالاماغی داوام ائتدیرن ایسرایل-ین بو غیری-قانونی قرارینی قیناییر، اولوسلار آراسی جمعیتین بوتون عضو‌لرینی بیر داها فیلیسطین خالقینا تطبیق اولونان ایشغال و ظلمه قارشی چیخما مسئولیت‌لرینی یئرینه یئتیرمه‌یه دعوت ائدیریک."
